Komunalno društvo Jarmina d.o.o.
           Vladimira Nazora 2, 
              32280 Jarmina
           OIB 40081557939

U Jarmini, 23.06.2016.

Na temelju Odluke o povjeravanju komunalnih poslova KLASA: 015-01/16-01/1, UR.BROJ: 2188/04-16-01-29 od 27. svibnja 2016.godine, direktor Komunalnog društva Jarmina d.o.o. donosi:


ODLUKU
o uvjetima, načinu korištenja i visini naknade korištenja sale 


Članak 1.
	Ovom Odlukom uređuju se uvjeti i način davanja na korištenje sale, visina naknade i ostalih troškova u svezi korištenja sale, (u daljnjem tekstu prostor) u vlasništvu Općine Jarmina (u daljnjem tekstu: Općina), a dana na upravljanje Komunalnom društvu Jarmina d.o.o.
Pod prostorom sale podrazumijeva sala kapaciteta do 200 osoba,  sa pripadajućom kuhinjom, sanitarnim čvorom, predprostorom i opremom.

Članak 2.
Svi poslovi vezani za iznajmljivanje, naplatu i održavanje sale su u nadležnosti Komunalnog društva Jarmina d.o.o.

Članak 3.
	Prostor se daje na korištenje pravnoj ili fizičkoj osobi (u daljnjem tekstu: Korisnik) na temelju podnesenog zahtjeva.
	Zahtjev za davanje na korištenje poslovnog prostora Korisnik podnosi u pismenom obliku.
	Zahtjev iz stavka 2. ovoga članka obavezno sadrži:
· podatke o Korisniku,
· naznaku aktivnosti, odnosno namjenu za koju se želi koristiti  prostor,
· vremensko razdoblje, odnosno dužinu trajanja korištenja prostora, 
· potpis i kontakt.
Zahtjev se podnosi na obrascu čiji izgled i sadržaj utvrđuje Komunalno društvo Jarmina d.o.o..

Članak 4.
	Na temelju podnesenog zahtjeva, Komunalno društvo Jarmina d.o.o. i Korisnik sklapaju ugovor o korištenju prostora.
	Ugovor u ime Komunalnog društva Jarmina d.o.o. sklapa direktor.

Članak 5.
	Ugovor o korištenju prostora obavezno sadrži:
· podatke o ugovornim stranama,
· podatke o namjeni korištenja prostora,
· vremensko razdoblje i dužinu trajanja korištenja prostora,
· iznos naknade za korištenje prostora ili osnovu na temelju koje se prostor daje na korištenje bez naknade,
· prava i obveze Korisnika u svezi korištenja prostora.

Članak 6.
	Korištenje prostora neće se odobriti Korisniku koji:
· ima nepodmirene obveze prema Općini po bilo kojoj osnovi,
· ne ispunjava ili nije ispunio ranije obveze iz ugovora o korištenju sale.  

Članak 7.
	Prostor se daje se na korištenje uz naknadu.
	Iznimno od odredbe iz stavka 1. ovoga članka, prostor  se daje se na korištenje bez naknade za Dane Općine Jarmina i druga događanja koje organiziraju Općinsko vijeće i načelnik Općine Jarmina. 
Članak 8.
	Udruge građana sa područja Općine Jarmina te političke stranke  koristite prostor  pod istim uvjetima kao ostale fizičke i pravne osobe. Iznimno, uz odobrenje načelnika, troškovi korištenja se mogu podmiriti sa računa Općine Jarmina, ali u tom slučaju  se trošak korištenja sale računa kao dio  redovne godišnje dotacije.

Članak 9.
Visina naknade za korištenje  prostora utvrđuje se kako slijedi: 

	Redni
br.
	Namjena korištenja
	Visina naknade u kn

	1.
	Korištenje uz konzumaciju jela i pića duže od 12 sati
	
          3.600,00

	2.
	Korištenje uz konzumaciju jela i pića (min. 5 sati)
	
                         500,00

	3.
	Korištenje po satu
	            100,00

	4.
	Korištenje uz konzumaciju jela i pića duže od 12 sati za registrirane udruge sa područja Općine Jarmina
	

          1.200,00




Sukladno članku 90. Zakona o porezu na dodanu vrijednost PDV nije obračunat.

Članak 10.
Korisnik prostora bez obzira na naknadu, dužan je:
    - za vrijeme trajanja svojih aktivnosti  pridržavati se uputa osobe zadužene za skrb o prostoru,
    - čuvati opremu i inventar koji se nalazi u prostoru,
    - nakon korištenja, prostor vratiti u prvobitno stanje ( očistiti prostor, ugasiti svjetla, zatvoriti   
      prozore, složiti inventar, zaključati prostor), a ključ vratiti osobi zaduženoj za skrb o 
      prostoru,    
   - onemogućiti pristup trećim osobama, odnosno osobama koje nisu u izravnoj vezi sa 
     aktivnostima korisnika.

Članak 11.
	Korisnik se  obavezuje snositi troškove oštećenja prostora i inventara.
         

Članak 12.
Oprema i inventar mogu se iznajmljivati kao i iznositi izvan objekta, ali se ne dozvoljava donošenje druge  opreme i inventara  kako bi se povećao kapacitet prostora. 

Članak 13.
	Ova Odluka stupa na snagu  osam dana od objave, a objaviti će se na oglasnoj ploči i web stranici Općine Jarmina (www.jarmina.hr).




							Direktor
                                                                       Đuro Franjčić

